L-Irlandiża Kellie Harrington rebħet il-midalja tad-deheb hekk kif fil-finali tas-60kg lightweight hi għelbet lill-Brażiljana Beatriz Ferreira. Hi rebħet b'deċiżjoni unanima bil-punti biex saret it-tieni boxer Irlandiża li rebħet midalja Olimpika tad-deheb, wara li fl-2012 Katie Taylor rebħet id-deheb f'Londra. L-atleta ta' 31 sena kienet b'saħħitha fl-aħħar żewġ rounds biex għelbet liċ-champion tad-dinja attwali. Din kienet il-11-il midalja tad-deheb fl-istorja għall-Irlanda filwaqt li kienet it-tieni waħda fl-Olimpjadi ta' Tokjo.